
      REPUBLIKA HRVATSKA
OPĆINSKI PREKRŠAJNI SUD U ZAGREBU
      Zagreb, Avenija Dubrovnik 8                                          Poslovni broj: Pp-6657/2026                            

U   I M E   R E P U B L I K E   H R V A T S K E

P R E S U D A

Općinski prekršajni sud u Zagrebu, po sutkinji  Antoniji Golac uz sudjelovanje Senke Višekruna kao zapisničarke, u prekršajnom predmetu protiv I-okr. pravne osobe HRVATSKE ŠUME d.o.o. – UŠP Karlovac i dr., zbog prekršaja iz odredbe čl.82. st.1. toč.3. i st.2. i čl.92. st.1. toč.2. Zakona o šumama („Narodne novine“ 68/18, 115/18, 98/19, 32/20, 145/20, 101/23 i 36/24) rješavajući po podnijetom optužnom prijedlogu Državnog inspektorata, PU Zagreb, Služba šumarske i lovne inspekcije, klasa: 321-01/23-01/142, ur.broj: 443-02-05-06-23-10 od 24. travnja 2023.  te nakon rješenja Visokog prekršajnog suda Republike Hrvatske, broj: Ppž-907/2025 od 21. travnja 2026., dana 17. lipnja 2026.

r i j e š i o    j e

I.
Temeljem članka 181. točke 5. Prekršajnog zakona (NN 107/07, 39/13, 157/13, 110/15, 70/17, 118/18, 114/22)

protiv: 
I-okr. pravna osoba HRVATSKE ŠUME d.o.o. - Podružnica Karlovac, OIB: 6963144506, MBS: 080251008, s poslovnim sjedištem u Karlovcu, Put Davorina Trstenjaka 1, zastupana po Ivani Pavković, osnovna djelatnost: šumarska djelatnost, 410 zaposlenih, posluje s dobitkom, prekršajno kažnjavana, 

II-okr. odgovorna osoba Marin Svetić, sin Marijana, rođen 25. rujna 1973. u Karlovcu, OIB 50540590090, prekršajno kažnjavan, ali ne za ista djela prekršaja, sa prebivalištem u Karlovcu, Maksimilijana Vrhovca 3,

III-okr. odgovorna osoba Diana Sazonov, kći Aleksandra i Andrijane Sazonov djev. prezime majke Katić, rođena 9. srpnja 1965. u Splitu, OIB 74105176235, državljanka RH, VSS, upraviteljica šumarije Duga Resa, zaposlena u I-okr. pravnoj osobi, plaće oko 1.900,00 eura, razvedena, majka jednog djeteta, prekršajno nekažnjavana, ne vodi se drugi prekršajni ili kazneni postupak, sa prebivalištem u Karlovcu, Hrvatske bratske zajednice 11A,

IV-okr. odgovorna osoba Miro Radočaj, sin Vlade i Vukice djev. prezime majke Sunajko, rođen 28. lipnja 1980. u Karlovcu, OIB 75101695062, državljanin RH, SSS, šumarski tehničar-poslovođa, zaposlen u I okr. pravnoj osobi, plaće oko 1.200,00 eura, neoženjen, bez djece, prekršajno nekažnjavan, ne vodi se drugi prekršajni ili kazneni postupak, sa prebivalištem u Karlovcu, Luščić 6,

V-okr. odgovorna osoba Miroslav Vratarić, sin Pere i Kate djev. prezime majke Obrovac, rođen 24. lipnja 1977. u Karlovcu, OIB 30227149260, državljanin RH, SSS, vozač, zaposlen u PPK Karlovac, plaće oko 1.200,00 eura, oženjen, otac troje djece od kojih je dvoje mljt., prekršajno nekažnjavan, ne vodi se drugi prekršajni ili kazneni postupak, sa prebivalištem u Dugoj Resi, Antuna Mihanovića 20,
 

ODBIJA SE OPTUŽBA

1. da bi I-okr. pravna osoba, II-okr., III-okr. i IV-okr. odgovorna osoba, 4. svibnja 2022., nakon sječe i izrade leževine u odsjeku 10A, GJ "Dobra" u šumariji Duga Resa kao pravna osoba (javni šumoposjednik), transportirali drvne šumske proizvode – vršili otpremu drvnih sortimenata s područja šumarije Duga Resa – nisu izdali popratnicu (voditelj Uprave Marin Svetić, upraviteljica šumarije Duga Resa – Diana Sazonov, otpremao poslovođa Miro Radočaj) – 2m³ ogrjevnog drveta ob. bukve i hrasta kitnjaka – višemetrica i metrica) izvan šume i šumskog zemljišta bez izdanog valjanog, propisanog teretnog lista (popratnice) i neobilježeno (bez otiska žiga režijskog čekića) koje je prevozio Miroslav Vratarić na svoju adresu u Dugoj Resi, A. Mihanovića 20, s automobilskom prikolicom u dva navrata, te da bi dana 12. svibnja 2022. šumarija Duga Resa naknadno izdala maloprodajni račun za navedena 2m³ ogrjeva te 13. svibnja 2022. poslovođa Miro Radočaj naknadno  da bi izdao popratnicu (teretni list),

[image: ][image: ]čime da bi počinili prekršaj kažnjiv po čl.82. st.1. toč.3. i st.2. Zakona o šumama,

2. da bi V-okr. odgovorna osoba, 4. svibnja 2022., nakon sječe i izrade leževine u odsjeku 10A, GJ "Dobra" u šumariji Duga Resa kao fizička osoba koja nije šumoposjednik transportirao drvne šumske proizvode – prevozio s područja šumarije Duga Resa – 2m³ ogrjevnog drveta ob. bukve i hrasta kitnjaka – višemetrica i metrica) izvan šume i šumskog zemljišta bez izdanog valjanog, propisanog teretnog lista (popratnice) i neobilježeno (bez otiska žiga režijskog čekića) na svoju adresu u Dugoj Resi, A. Mihanovića 20, s automobilskom prikolicom u dva navrata, te da bi dana 12. svibnja 2022. šumarija Duga Resa naknadno izdala maloprodajni račun za navedena 2m³ ogrjeva te 13. svibnja 2022. poslovođa Miro Radočaj naknadno da bi izdao popratnicu (teretni list),

[image: ][image: ]čime da bi počinio prekršaj kažnjiv čl.92. st.1. toč.2. Zakona o šumama.
	
II.	Temeljem članka 140. stavka 2. Prekršajnog zakona troškovi prekršajnog postupka iz članka 138. stavka 2. toč. 3.  Prekršajnog zakona padaju na teret proračunskih sredstava.
Obrazloženje

1. Državni inspektorat, PU Zagreb, Služba šumarske i lovne inspekcije, klasa: 321-01/23-01/142, ur.broj: 443-02-05-06-23-10 od 24. travnja 2023. podnijelo je optužni prijedlog protiv okrivljenika radi prekršaja činjenično i pravno opisanih u izreci ove presude.
2. Nakon provedenog postupka sud je donio osuđujuću presudu 30. listopada 2024. te su I-okr. pravna osoba te II, III, IV i V - okrivljeni kažnjeni novčanim kaznama te im je određen trošak postupka. Protiv pobijane presude I-okrivljena pravna osoba te II i IV – odgovorne osobe su 13. prosinca 2024. uložili žalbu te je spis proslijeđen Visokom prekršajnom sudu RH na odlučivanje. Visoki prekršajni sud RH je rješenjem od 21. travnja 2026. prihvatio kao osnovanu žalbu okrivljenika te je ukinuo presudu ovog suda i predmet vratio na ponovno suđenje. 
3. Sudac je 8. svibnja 2026. zaprimio spis te je okrivljenicima dostavio drugostupanjsko rješenje poslovni broj Ppž-907/2025 od 21. travnja 2026.
4. Kako je od dana počinjenja prekršaja proteklo više od 4 (četiri) godine, to je u smislu čl.13.st.6. Prekršajnog zakona protiv okrivljenika nastupila apsolutna zastara vođenja prekršajnog progona, koji se zbog zastare ne može više poduzimati.
5. Slijedom navedenog, trebalo je primjenom citiranog zakonskog propisa, riješiti kao u izreci ove presude.
	6. Temeljem propisa citiranog u izreci, optužba protiv okrivljenika je odbijena te je u skladu s time odlučeno da troškovi prekršajnog postupka za okrivljenike iz članka 138. stavka 2. do 4.  Prekršajnog zakona padaju na teret proračunskih sredstava.

Zagreb, 17. lipnja 2026.


   Zapisničarka		   					                    Sutkinja
Senka Višekruna					                                    Antonija Golac 


UPUTA O PRAVNOM LIJEKU:

	Protiv ove presude dopuštena je žalba u roku od 8 dana od dana dostave prijepisa presude. Žalba se podnosi Općinskom prekršajnom sudu u Zagreb, na adresu Zagreb, Avenija Dubrovnik 8, u dva primjerka, a o žalbi odlučuje Visoki prekršajni sud Republike Hrvatske.

Dostaviti:
1. okrivljenicima:
Hrvatske šume d.o.o. – UŠP Karlovac, Karlovac, Put Davorina Trstenjaka 1
Marin Svetić, Karlovac, M. Vrhovca 3
Diana Sazonov, Karlovac, Hrvatske bratske zajednice 11a
Miro Radočaj, Karlovac, Luščić 6
Miroslav Vratarić, Duga Resa, Antuna Mihanovića 20
       2. Tužitelj: Državni inspektorat, PU Zagreb, Služba šumarske i lovne inspekcije
       3. Pismohrani

